ভেনেজুয়েলার স্বাধীনতার ঘোষণাপত্র
ভেনেজুয়েলার স্বাধীনতার ঘোষণাপত্র (স্পেনীয়: Acta de la Declaración de Independencia de Venezuela) ৫ জুলাই, ১৮১১ তারিখে প্রকাশ করা হয়। ভেনেজুয়েলীয় প্রদেশের কংগ্রেসে লিখিত আকারে এ ঘোষণাপত্র গ্রহণ করা হয়েছিল। এরফলে ভেনেজুয়েলা স্পেনীয় রাজতন্ত্র থেকে নিজেদেরকে পৃথকীকরণের সিদ্ধান্ত নেয়। নতুন রাষ্ট্র হিসেবে প্রতিষ্ঠা পাবার পর ব্যক্তিভিত্তিক সমতায়ণ, সম্প্রচারের উপর থেকে নিষেধাজ্ঞা প্রত্যাহার ও মত প্রকাশের স্বাধীনতার বিষয়ে প্রতিশ্রুতি দেয়া হয়েছিল। এ নীতিগুলো সাংবিধানিকভাবে কার্যকর করায় প্রায় তিনশ বছর ধরে ঔপনিবেশিক সময়কাল থেকে চলে আসা রাজনৈতিক, সাংস্কৃতিক ও সামাজিক কর্মকাণ্ডের বেড়াজাল থেকে ভেনেজুয়েলা বেরিয়ে আসে।